Publication: Magyar Közlöny
Issue: MK-2001-95 (Year: 2001, Number: 95)
Era: 1990-2004
Section: — többször módosított — 11/1994. (VI. 8.) MKM rendelet
Paragraph Index: 156

(1) A 2001/2002. tanév rendjéről szóló 15/2001. (V. 25.) OM rendelet (a továbbiakban: OR.) 7. §-ának (2) bekezdése helyébe a következő rendelkezés lép: „(2) Az iskola felvételi tájékoztatót készít, melyet 2001. október 31-ig köteles nyilvánosságra hozni. A felvételi tájékoztatónak tartalmaznia kell a felvételi eljárás rendjét, továbbá, ha az iskola felvételi vizsgát tart, a vizsgára történő jelentkezés módját, a vizsga követelményeit, a vizsga időpontját és helyét, a vizsgázó teljesítményének értékelését. A felvételi tájékoztatóban valamennyi iskolának közölnie kell az OM azonosító számát, továbbá azokat a tanulmányi lehetőségeket, amelyek közül a tanuló választhat [például: általános tanterv alapján folyó oktatás, emelt 2001/95. szám szintű oktatás, szakképzésben a szakterület (a továbbiakban együtt: tagozat)] megnevezését és a tagozatot jelölő belső kódot. A középfokú iskolák a tagozatok belső kódját az Oktatási Minisztérium által 2001. szeptember 14-ig a minisztérium hivatalos lapjában közzétett közleményben foglaltak szerint állapítják meg. A középfokú iskolák a tagozatok belső kódját 2001. október 1-jéig megküldik az Országos Közoktatási Értékelési és Vizsgaközpont (a továbbiakban: OKÉV) által megbízott Felvételi Központnak, továbbá a fenntartónak.”

Source: https://magyarkozlony.hu/hivatalos-lapok/c433b77dae15ca9996f8dab7f0ba64375ad92095/dokumentumok/656e25985113669c77258fdc587e5c7a9b06fc24/letoltes